CELEX: 62011CA0661
Language: lt
Date: 2013-09-19 00:00:00
Title: Byla C-661/11: 2013 m. rugsėjo 19 d. Teisingumo Teismo (trečioji kolegija) sprendimas byloje ( Cour de cassation (Belgija) prašymas priimti prejudicinį sprendimą) Martin y Paz Diffusion SA prieš David Depuydt, Fabriek van Maroquinerie Gauquie NV (Prekių ženklai — Direktyva 89/104/EEB — 5 straipsnis — Prekių ženklo savininko sutikimas, kad trečioji šalis naudotų tam prekių ženklui tapatų žymenį — Sutikimas, duotas bendrai naudojant prekių ženklą — Tokio savininko galimybė nutraukti bendrą prekių ženklo naudojimą ir pačiam perimti savo prekių ženklo naudojimą)

23.11.2013   
            
            
               LT
            
            
               Europos Sąjungos oficialusis leidinys
            
            
               C 344/17
            
         2013 m. rugsėjo 19 d. Teisingumo Teismo (trečioji kolegija) sprendimas byloje (Cour de cassation (Belgija) prašymas priimti prejudicinį sprendimą) Martin y Paz Diffusion SA prieš David Depuydt, Fabriek van Maroquinerie Gauquie NV
   
   (Byla C-661/11) (1)
   
   (Prekių ženklai - Direktyva 89/104/EEB - 5 straipsnis - Prekių ženklo savininko sutikimas, kad trečioji šalis naudotų tam prekių ženklui tapatų žymenį - Sutikimas, duotas bendrai naudojant prekių ženklą - Tokio savininko galimybė nutraukti bendrą prekių ženklo naudojimą ir pačiam perimti savo prekių ženklo naudojimą)
   2013/C 344/28
   Proceso kalba: prancūzų
   
      Prašymą priimti prejudicinį sprendimą pateikęs teismas
   
   
      Cour de cassation
   
   
      Šalys pagrindinėje byloje
   
   
      Ieškovė: Martin y Paz Diffusion SA
   
   
      Atsakovai: David Depuydt, Fabriek van Maroquinerie Gauquie NV
   
   
      Dalykas
   
   Prašymas priimti prejudicinį sprendimą — Cour de cassation — 1988 m. gruodžio 21 d. Pirmosios Tarybos direktyvos 89/104/EEB valstybių narių įstatymams, susijusiems su prekių ženklais (OL L 40, 1989, p. 1; 2004 m. specialusis leidimas lietuvių k., 17 sk., 1 t., p. 92), 5 straipsnio 1 dalies ir 8 straipsnio 1 dalies aiškinimas — Įregistruoto prekių ženklo savininko teisės, kai ilgą laiką kartu su trečiuoju asmeniu jis kaip bendrasavininkis dalijasi prekių ženklo naudojimosi teisėmis dalies prekių atžvilgiu ir kai savininkas yra davęs tam trečiajam asmeniui neatšaukiamą sutikimą naudoti tą prekių ženklą — Nacionalinės teisės nuostata, kuria prekių ženklo savininkui draudžiama savo teisę įgyvendinti netinkamai ar ja piktnaudžiauti — Draudimas prekių ženklo savininkui naudoti jį kenkiant trečiajam asmeniui — Sankcija
   
      Rezoliucinė dalis
   
   1988 m. gruodžio 21 d. Pirmosios Tarybos direktyvos 89/104/EEB valstybių narių įstatymams, susijusiems su prekių ženklais, suderinti 5 straipsnis draudžia iš prekių ženklo savininko, kuris bendrai su trečiąja šalimi naudodamas prekių ženklus leido tai trečiajai šaliai naudoti jo prekių ženklams tapačius žymenis tam tikroms prekėms, priklausančioms toms klasėms, kurioms šie prekių ženklai buvo įregistruoti, bet vėliau to nebeleidžia, atimti bet kokią galimybę remtis šių prekių ženklų jam suteikiama išimtine teise tos trečiosios šalies atžvilgiu ir pačiam įgyvendinti šią išimtinę teisę prekių, tapačių tos trečiosios šalies prekėms, atžvilgiu.
   
      (1)  OL C 89, 2012 3 24.